Waaghals tree uit ná ruimtesprong | Nuus24
Waaghals herskryf rekordboeke met sprong
Wene – Die Oostenrykse waaghals Felix Baumgartner (43) het besluit om uit te tree, nadat hy Sondag die rekordboeke herskryf het ná 'n suksesvolle valskermsprong vanuit 'n kapsule van 39 km bo die aarde."Daar is niks meer vir my om te bereik nie," het Baumgartner in 'n onderhoud met die Oostenrykse koerant Kronen Zeitunggesê.Baumgartner beplan nou om as 'n helikoptervlieënier in Kalifornië en Oostenryk te werk, het sy woordvoerder aan die nuusagentskap dpa gesê.Hy het gesê die besluit om uit te tree, was 'n moeilike een, "maar ek het niks meer energie oor nie".Baumgartner se sprong is van die hoogste punt ooit (39 044 m bo die aarde), en hy het geval teen 'n spoed van 1 380 km/h. Dit beteken hy is die eerste mens wat deur die klankgrens breek buite 'n vliegtuig.Hy het voorheen die nuus gehaal toe hy van die Petronas-torings in Maleisië en die Christus-standbeeld in Rio de Janeiro afgespring het.– Volg Nuus24 op Twitter